system
Răspunde în limba română, în stilul Wikipedia, cat mai corect gramatical.
user
Ce ar trebui să știu despre Cantonul Solothurn?
assistant
este un canton al Elveției. Se află în nord-vestul țării, și are capitala la Solothurn.

Geografie 
Cantonul se află în nord-vestul Elveției. La vest și sud se află cantonul Berna iar la est Aargau. La nord se mărginește cu cantonul Basel-Provincie, iar două districte ale sale sunt exclave, aflate de-a lungul graniței franceze.

Aparține bazinului hidrografic al râului Aar și al afluenților săi. Relieful este relativ plat, însă se află la poalele Munților Jura. Pământul plat este o câmpie creată de râul Aar.

Suprafața totală a cantonului este de 791 km².

Istorie 
Teritoriul cantonului e format din pământurile obținute de capitală, din acest motiv forma sa fiind atât de neregulat, și cele două districte separate formând exclave de-a lungul graniței cu Franța.

Între 1798 și 1803 cantonul a făcut parte din Republica elvețiană. În 1803 Solothurn a fost unul dintre cele 19 cantoane reconstituite de Napoleon (Actul de mediere).

Deși populația era strict romano-catolică, Solothurn nu s-a alăturat mișcării separatiste catolice (Sonderbund) din 1845. Analog, constituțiile federale din 1848 și 1874 au fost aprobate. Constituția de astăzi datează din 1887, deși a fost revizuită complet în 1895.

Economie 
Până în secolul al XIX-lea, agricultura era principala activitate economică a cantonului. Astăzi, și-a păstrat importanța, însă a fost depășită de industria manufacturieră și de sectorul serviciilor. Industriile prezente sunt fabricarea ceasurilor, bijuterii, textile, hârtie, ciment și piese auto. Până recent, fabricarea încălțămintei a reprezentat o activitate economică importantă, însă competiția globală a făcut cantonul elvețian necompetitiv.

O centrală nucleară se află în apropiere de Gösgen, începând cu 1979.

Transport 
Cantonul este bine legat de celelalte părți ale Elveției, atât pe cale rutieră cât și feroviară. Prin Olten, trenurile circulă către Geneva, Zürich, Basel și Ticino via Lucerna.

Demografie 
Populația este în principal germanofonă. Circa 60% sunt romano-catolici, restul fiind protestanți. Populația este de 247 400 (2004).

Legături externe 
 Situl oficial (lb. germană)
 Statistici oficiale